臺灣啤酒

臺灣啤酒，簡稱臺啤，係臺灣菸酒股份有限公司所發售嘅啤酒品牌，係臺灣最受歡迎嘅啤酒品牌之一。

最早喺臺灣日治時期，1920年，臺北嘅高砂麥酒株式會社首釀臺啤。第二次世界大戰結束之後，嗰陣啱啱成立嘅「臺灣省菸酒公賣局」接收咗，並改名叫做「臺北第二酒廠」，之後喺1975年又改咗名，叫「建國啤酒廠」。

有人推介飲臺啤最好嘅方式係冰過後配上臺灣小食，臺啤獨特嘅風味係釀造過程中加埋嘅蓬萊米嚟嘅。

臺啤贏過一啲國際獎項，包括1977年「International Monde Selection」以及2002年「Brewing Industry International Awards」。

雖然積極於外銷，但係除咗喺臺灣同埋海外臺灣人社群之外，唔多見臺啤嘅蹤跡。

為咗宣傳，臺灣菸酒股份有限公司亦都將旗下嘅籃球隊叫做臺灣啤酒隊，原名公賣金龍隊。

臺灣菸酒股份有限公司
臺啤系列產品
酒國英雄的臺啤介紹

臺灣嘢飲
啤酒牌子